Belmopan

duum|Parlamentsgebüüd in Belmopan
Belmopan is de Hööftstadt von Belize. Dat liggt in’n Distrikt Cayo.

 Geografie 

De Stadt liggt in dat Binnenland von Belize op en Höögd von 76 Meter över de See. Dat liggt an dat Oostöver von’n Belize River un’n Roaring Creek.

De Öörd ümto sünd More Tomorrow in’n Noordoosten, Cotton Tree, St. Matthew’s un Frank’s Eddy in’n Oosten, Armenia un Agua Viva in’n Süden, Arizona un Teakettle in’n Süüdwesten, Camalote un Roaring Creek in’n Westen un Valley of Peace in’n Noordwesten.

 Historie 

Nadem de ole Hööftstadt Belize-Stadt an’n 31. Oktober 1961 bi’n Hurrikan Hattie swore Schadens nahmen hett, hett Brietsch-Honduras (nu Belize) 1965 beslaten, de Hööftstadt in dat Binnenland to verleggen. De Stadt Belmopan is an’n 1. August 1970 grünnt worrn. De Naam Belmopan is en Kunstbegreep un wurr ut de Wöör Belize un Mopan (Böverloop von’n Belize River) tosommensett. 

Stadtdelen von Belmopan sünd Salvapan, San Martin, Las Flores, Maya Mopan un Riviera.

 Inwahnertall 

De Inwahners weren bi’n Zensus 2000 to to 49 % Mestizen, 26 % Kreolen, to 10 % Maya un to 6 % Garifuna. De Rest hett sik op de verscheden annern Volksgruppen von Belize opdeelt.

 Verwaltung 

Belmopan stünn lange Johren ünner dat Leid von de Reconstruction and Development Corporation, en Organisatschoon, de 1963 inricht worrn is, üm de Schadens dör Hurrikan Hattie wedder goodtomaken. De Inwahners von Belmopan hebbt sik denn 1999 dor för utspraken, dat se normaal — jüstso as annere Städer in Belize — en Börgermeester un Stadtraad wählt. De eerste wählte Börgermeester weer denn in dat Johr 2000 Anthony Chanona.

+ Börgermeesters Tied  Naam  Partei 1. März 2000–1. März 2006  Anthony Chanona  PUP 1. März 2006–4. März 2015  Simeon López  UDP 4. März 2015–  Khalid Belisle  UDP

 Partnerschoppen 

Belmopan hett en Partnerschop mit Lansing in de USA.

 Weertschop un Infrastruktur 

 Verkehr 

De Stadt liggt an’n George Price Highway, de in’n Süüdwesten över Santa Elena un San Ignacio na Melchor de Mencos in Guatemala föhrt un in’n Noordoosten na Belize-Stadt. In’n Süüdoosten geiht von’n George Price Highway de Hummingbird Highway af, de na Dangriga löppt.

De Flegerverkehr löppt över’n Hector Silva Airstrip.

 Footnoten 

 http://citypopulation.de/Belize_d.html

 Weblenken 

 Websteed von de Stadtverwaltung von Belmopan (engelsch)

Kategorie:Distrikt Cayo
Kategorie:Stadt
Kategorie:Hööftstadt